মনে রাখবেন, ইয়াবায় আসক্ত প্রতিটি মানুষ আমাদেরই সন্তান, কারো ছেলে বা কারো মেয়ে। নেশার এই বিষাক্ত ছোবল থেকে এদের রক্ষা করা আমাদেরই দায়িত্ব। দেশের যুব সমাজ যদি আক্রান্ত হয় তবে এ সবুজ পৃথিবীর দায়িত্ব কারা নেবে? না, এ সবুজ পৃথিবী বিনষ্টকারীদের আড়ালে কখনোই মহৎচিন্তা, মননশীলতা হারাতে পারে না। আসুন,সরকার, জনগন এবং আমরা সকলে ঐক্যবদ্ধ হই। যুদ্ধ ঘোষণা করি অবৈধ মাদক ইয়াবা ও পাচারকারীদের বিরুদ্ধে। রুখে দাঁড়াই সেই সব ব্যক্তিদের যারা বঙ্গবন্ধুর সোনার বাংলা কিংবা শেখ হাসিনার ডিজিটাল বাংলাদেশের স্বপ্নকে অবৈধ মাদক ইয়াবার বিষাক্ত ধোঁয়ায় পরিণত করার পায়ঁতারা করছে, রক্ষা করি আমাদের এই প্রিয় মাতৃভূমিকে।